Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: összefüggésben az önkormányzat, mint a közút kezelõje állapítja meg a használat díját [31/1996. (VII. 3.) AB határozat,
Paragraph Index: 315

(3) bekezdése felhatalmazta a közút kezelõjét közút területén vagy a közút területén kívüli közterületen létesített, illetõleg kijelölt várakozóhelyen díj és pótdíj szedésére. Az önkormányzat képviselõ testülete, mint a közút kezelõje tehát a „nyugvó közlekedés” feltételeit rendeletben állapíthatta meg, amely rendelet azonban elsõdlegesen a Kkt. felhatalmazásán és csak másodlagosan az Ötv. rendelkezésein alapult. Az Abh. – a jelen határozat alapjául szolgáló indítványokban, valamint a KPJE-ben és a PJE-ben foglaltakkal egyezõen – megállapította, hogy amennyiben a törvényalkotó a bírói gyakorlatot követve és szemben az Alkotmánybíróság álláspontjával a parkolást közszolgáltatásnak tekinti, amelyet a közút kezelõje szerzõdéses keretek között nyújt a közlekedõknek, abban az esetben az önkormányzati rendelet lényegében e szerzõdés feltételeit határozza meg. A személyek vagyoni viszonyait ugyanakkor a Ptk. szabályozza. Ezért az önkormányzati rendelet azon túl, hogy az Alkotmány 44/A. § (2) bekezdése értelmében nem lehet ellentétes magasabb szintû jogszabállyal, a szerzõdéses viszonyok tekintetében a Ptk. 685. § a) pontja értelmében csak abban az esetben tekinthetõ jogszabálynak, amennyiben törvényi felhatalmazás alapján és annak keretei között alkotja azt meg az önkormányzat

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes